Document ID: /roh_data/filtered/fineweb-2-filterrobots_roh.jsonl.gz/47065

Questa giada vegnan crititgadas las acquisiziuns. Tar la Procura publica federala manca la transparenza. La controlla da finanzas crititgescha tranter auter che la planisaziun, l'organisaziun ed il management da temp sajan manglus ed ils process magari betg clers. Sch'ins discurra tar la Procura publica federala d'aquisiziuns, lura vai savens per cussegliaders externs u spezialists, saja quai en il sectur informatica u era tar dumondas giuridicas.
Potenzial da meglierament
Tar 5 contracts da cumpra cun ina summa totala da radund 3,6 milliuns francs saja il dretg d'acquisiziuns vegnì violà. Brigitte Christ, directura suppleanta da la controlla da finanzas, accentuescha ch'i na sa tractia tar la Procura publica federala betg da sbagls sistematics, i dettia dentant potenzial da meglierament. Quai ha ella ditg envers Radio SRF.